In Suid-Afrika, soos die blankes van baie ander lande, is ons deur vooraanstaandes mislei tot 'n werklikheid van leuens; na 'n drogbeeld van 'n valse Israel om die god van die Wêreld te dien. Ons is by een van die grootste en felste oorloë ingetrek, waarvan ons nie eens die reëls verstaan nie: 'n geestelike oorlog wat van die vroegste eeue reeds tussen die magte van die Lig en die Duisternis aan die gang is. In hierdie geestelike stryd is daar drie sleutelpunte naamlik die verstand, die hart en die mond. Die mag wat dit beheer, beheer die siel van 'n persoon. Die waarheid is dat ons slawe van 'n stelsel van 'vrede' geword het wat tronke van ons verstand maak. In dié stelsel is die koningskap van Satan weggesteek om ons te beheer en te verander in willose robotmasjiene in 'n geslaglose en goddelose werklikheid.
Byna al die strukture wat die blankes tydens die Apartheidsera daargestel het, is vinnig besig om in duie te stort. Paaie versleg, die rand verloor koopkrag, poskantore word gesluit, onderwys is 'n klug, munisipaliteite speel bankrot, gewapende roof en moorde op boere is 'n algemene verskynsel, staatsfondse word wanbestuur, korrupsie is aan die orde van die dag, besture van skoolrade, koöperasies en maatskappye is besig om ineen te stort. Alles is nie alleen besig om na Afrika-standaarde te verlaag nie maar die land is ook besig om op 'n totale anargie af te stuur. Die vraag is, wie se skuld is dit dat ons in hierdie ellende verkeer? Ons is deur leiers soos Vorster, Botha en De Klerk mislei.
Waarheen is ons nou oppad? Ons is nader aan 'n werklikheid wat tot onlangs toe aan ons as "Future Shock" deur die Amerikaanse sosioloog, Alvin Toffler, voorgehou is. Die 'hippie'-kultus met dwelms, langhare, 'poprock', vrye seks, anti-'war' en 'peace'-krete, is in die sestigerjare deur die Rockefeller-Oppenheimer-Rotchschild-konneksie aangewend om as 'n "toekomsskok" te dien. Dit is wat die 'New Age' vir ons inhou – wat lank gelede reeds vir die nuwe millenium geskeduleer was. Uit hierdie 'hippie'-kultus is 'n nuwe golf gebore waaruit die 'hi-tech'-gemeenskap met sy Bill Gates besig is om te ontwikkel. Hierdie gemeenskap openbaar 'n karakterlose, klaslose, geslaglose en raslose werklikheid van een wêreldregering, waarbinne die muti-nasionale ondernemings (MNO) mekaar die styd aansê. Mense kry dieselfde status as diere. Daar bestaan ook geen respek vir die ware God en sy Skepping nie. Ons leef in 'n drogwêreld. Binne hierdie drogwêreld word ons stelselmatig aan die rekenaar gekoppel sonder dat ons dit altyd besef. Ons is aan sataniese kragte oorgegee wat ons nie eers verstaan nie. Rassevermenging, moord, diefstal, bedrog, omkopery, meineed, owerspel, sodomie en godslastering wat vir God alles gruwelik is, is aan die orde van die dag. Ons is nou in beginsel blootgestel om deur demoniese magte, wat ons nie eens begryp nie, beset te word. In dié geestesdimensie is ons oorgegee aan dienaars van die magte van die Duisternis en derhalwe ingetrek binne die teëlaarde van die magte van die Duisternis. Ons woon nou in die grondgebied waar die magte van die Duisternis beleër word om teen die Lig oorlog te maak.
Ons weet nie wat die datums van elke gebeure sal wees nie, slegs God weet dit, maar Hy het vir ons die tekens gegee sodat ons onsself kan voorberei vir die dinge wat ons weet gaan gebeur, wanneer ookal. Berei uself dan voor, in die gees en in u elke dag se bestaan. Staan op Afrikanervolk, die tyd raak min!